L 90/22 Jurnalul Oficial al Uniunii Europene 6.4.2011 REGULAMENTUL (UE) NR. 328/2011 AL COMISIEI din 5 aprilie 2011 de punere în aplicare a Regulamentului (CE) nr. 1338/2008 al Parlamentului European și al Consiliului privind statisticile comunitare referitoare la sănătatea publică, precum şi la sănătatea și siguranța la locul de muncă, în ceea ce priveşte statisticile privind cauzele de deces (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1338/2008 al Parla- mentului European și al Consiliului din 16 decembrie 2008 privind statisticile comunitare referitoare la sănătatea publică, precum şi la sănătatea şi siguranța la locul de muncă (!), în special articolul 9 alineatul (1), întrucât: (1) S — Regulamentul (CE) nr. 1338/2008 stabileşte un cadru comun pentru producerea sistematică de statistici europene referitoare la sănătatea publică și la sănătatea și securitatea în muncă. În conformitate cu articolul 9 alineatul (1) din Regula- mentul (CE) nr. 1338/2008, sunt necesare măsuri de punere în aplicare pentru specificarea datelor și meta- datelor care urmează a fi furnizate privind cauzele de deces menționate în anexa III la regulamentul respectiv şi pentru a stabili perioadele de referință şi intervalele pentru furnizarea acestor date. Datele confidențiale transmise de statele membre Comisiei (Eurostat) ar trebui tratate în conformitate cu principiul confidențialității statistice, astfel cum este prevăzut în Regulamentul (CE) nr. 223/2009 al Parla- mentului European și al Consiliului din 11 martie 2009 privind statisticile europene (?) și în Regulamentul (CE) nr. 45/2001 al Parlamentului European și al Consi- liului din 18 decembrie 2000 privind protecţia persoanelor fizice cu privire la prelucrarea datelor cu caracter personal de către instituțiile și organele comu- nitare şi privind libera circulație a acestor date (?). O analiză costuri-beneficii a fost realizată și evaluată în conformitate cu articolul 6 din Regulamentul (CE) nr. 1338/2008. regulament  sunt Sistemului Statistic Măsurile prevăzute în prezentul conforme cu avizul Comitetului European, JO L 354, 31.12.2008, p. 70. JO L 87, 31.3.2009, p. 164. JOL8, 12.1.2001, p. 1. ADOPTĂ PREZENTUL REGULAMENT: Articolul 1 Domeniul de aplicare Statisticile europene în domeniul cauze de deces se referă la toate decesele înregistrate şi copiii născuți morţi din fiecare stat membru, făcându-se distincţie între rezidenți și nerezidenți. Articolul 2 Definiții În sensul prezentului regulament, se aplică următoarele definiții: (a) prin „deces” se înțelege dispariția permanentă a tuturor semnelor de viață în orice moment după naşterea unui copil viu (încetarea post natală a funcțiilor vitale fără capa- citatea de resuscitare). Această definiție exclude copiii născuţi morţi; prin „copil născut mort” se înțelege moartea fetală, și anume moartea înainte de expulzarea completă sau extragerea completă din corpul mamei a unui produs de concepţie, indiferent de durata sarcinii. Decesul este indicat de faptul că, după această separare de corpul mamei, fetusul nu respiră și nu arată niciun semn de viață, cum ar fi bătăi de inimă, puls al cordonului ombilical sau contracții efective ale unui muşchi supus acţiunii voinței; prin „vârsta gestațională” se înțelege durata gestației, calculată din prima zi a ultimului ciclu menstrual normal. Vârsta gestațională se exprimă în zile sau săptămâni împlinite; prin „deces neonatal” se înțelege decesul care survine în cursul primelor 28 de zile de viață împlinite (zilele 0-27); prin „paritate” se înţelege numărul de naşteri vii sau copii născuți morți (0, 1, 2, 3 sau mai multe cazuri anterioare de naşteri vii sau copii născuți morţi); prin „alte decese” se înțelege decesul care survine după perioada de deces neonatal, calculând după cea de-a 28-a zi de viață împlinită;